[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "\u201dVeganismo estas religio, estas sekto\u201d"}, {"text_idx": "#000002", "text": "C\u0302u veganismo estas religio? c\u0302u sekto? Jen kelkaj el la plej oftaj demandoj kiujn ni respondos."}, {"text_idx": "#000003", "text": "Por pli bone kompreni la aferon ni tre supre provu difini religion. Religio estas aro de kredoj au\u0306 dogmoj pri diaj\u0302o(j), kultado kaj timado al g\u0302i, moralaj normoj por la unuopula kaj socia konduto kaj ritaj praktikoj, precipe preg\u0302ado, fastado kaj kultado al tia diaj\u0302o. Lau\u0306 la esperantlingva vikipedio \u201dReligio estas sistemo de ideoj kaj praktikoj, kiu estas bazita sur la kredo, ke ekzistas ekstermonda(j) potenco(j), kiu(j) influas la mondon kaj la vivon de la homoj. Oni taksas ke en la mondo ekzistas c\u0302. 10 000 religioj\u201d. Lau\u0306 tiu difino, veganismo ne plenumas la kondic\u0302ojn por esti konsiderata religio. Veganismo ne bazig\u0302as sur kultado al diaj\u0302oj au\u0306 spiritoj sed sur la respektado al la aliuloj, kaj por tio g\u0302i bazig\u0302as sur evidentaj\u0302oj kaj rezonado logikaj, tial do, veganismo ne alg\u0302ustig\u0302as al la difino \u201dreligio\u201d sed al tiu pri etiko. Veganismo ekzistas sendepende de religiaj kredoj, de la agnostikismo kaj la ateismo. Tio signifas ke vegano povas kredi, heziti au\u0306 tute ne kredi je religio."}, {"text_idx": "#000004", "text": "Kelkaj personoj akuzas veganismon je \u201cneracia kredo\u201d c\u0302ar g\u0302i inkluzivas ankau\u0306 la bestojn en niaj etikaj decidoj. Tial, tiuj homoj diras ke tio kio estas racia estas ja la speciismo, tio estas, diskriminacii tiujn kiuj ne apartenas al la homa specio. La speciismo estas arbitra diskriminaciado (neracia). El la aserto ke veganismo estas \u2018neracia kredo\u2019 kelkaj personoj konkludas ke \u201dveganismo estas religio au\u0306 sekto\u201d sed, ec\u0302 sen klarigo pri kio estas \u2018religio\u2019 kaj \u2018sekto\u2019, tiu konkludo estas rebatita kiam ni konstatas ke al speciismo entute mankas racia pravigo."}, {"text_idx": "#000005", "text": "Kiuj akuzas la veganojn pro diskonigado de religio au\u0306 sekto pro partopreno kaj farado de aktivismo, ne akuzas al kiuj same aktivas favore al la virinoj, infanoj, maljunuloj kaj la homoj g\u0302enerale, tio estas, kiuj disvastigas la antropocentrismon. C\u0302i homoj devus klarigi kial la aktivismo favore al la homaj rajtoj ne estas religio au\u0306 sekto dum aktivismo favore al la bestoj estas konsiderata religio."}, {"text_idx": "#000006", "text": "Veganismo nur supozigas s\u0302ang\u0302ojn en la konsum-kutimoj, la unuopa identeco neniam perdig\u0302as. Tial, la s\u0302atoj, kredoj, kutimoj, ktp. de vegano povas esti tute malsamaj de alia vegano. Ne ekzistas veganaj gvidantoj kiujn veganoj devus obei sed malsamaj veganaj organizoj kun kiuj la unuopulo povas kunlabori kaj c\u0302esi tiun kunlaboron kiam ajn. La praktikado de vegana vivstilo estas regata de la unuopulo mem. Veganoj konservas siajn neveganajn amikojn kaj familianojn kun kiuj ili havas oftan rilaton. Kompreneble, ekzistas multaj veganoj kiuj havas religian kredon, sed ili sendependas de veganismo."}, {"text_idx": "#000007", "text": "Kiel resumo, veganismo estas etiko, vivstilo kaj neniel religio au\u0306 sekto. Eble kelkaj veganoj povus konduti religiece, dogmece kaj ec\u0302 sektece sed tio dependas de homoj ne de la ideologio mem, Tiajn homojn ni trovos en c\u0302iuj movadoj, c\u0302u ni, esperantistoj, kelkfoje ne rimarkis la sektecan agadon de kelkaj el niaj verdstelaj samideanoj au\u0306 la troa kultado al Zamenhof? \ud83d\ude42"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000013", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]